Borzavár Községi Önkormányzat Képviselő-testületének

**17/2021. (V.25.) határozata**

**óvoda udvar kivitelező kiválasztása tárgyában**

Borzavár Községi Önkormányzat Képviselő-testületének– a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Borzavár Község Polgármestere a veszélyhelyzet kihirdetéséről szóló 27/2021. (I.29.) Korm. rendelettel kihirdetett veszélyhelyzetben a következő döntést hozom:

1./ Borzavár Község Polgármestere úgy dönt, hogy a 3087034441 projekt azonosító számú, „MFP-OJF/2020 – Óvodai játszóudvar felújítása” tárgyú felhívás keretében a kivitelező kiválasztására irányuló eljárásban beérkezett alábbi ajánlatokat érvényesnek nyilvánítja:

Szekeres Gergely egyéni vállalkozó (8420 Zirc, Kertész utca 6.)

Zirci Építő Kft. (8420 Zirc, Három-hegyi u. 2.)

Hanich Gép Kft. (8415 Nagyesztergár, Radnóti u. 79.)

2./ Borzavár Község Polgármestere a nyertes ajánlattevőnek megnevezi a Zirci Építő Kft-t (8420 Zirc, Három-hegyi utca 2.), nettó 4 378 730 Ft + 27 % ÁFA, bruttó 5 560 987 Ft összegű ajánlati árral.

3./ Borzavár Községi Önkormányzat a beruházás fedezetét részben a projektben rendelkezésre álló forrásból (4 957 381 Ft), részben saját forrásból (603 606 Ft), az Önkormányzat 2021. évi költségvetéséről szóló 3/2021.(II.26.) önkormányzati rendelet 8. melléklete Általános felhalmozási tartaléka terhére biztosítja.

4./ Borzavár Község Polgármestere Borzavár Községi Önkormányzat képviseletében a Vállalkozási szerződést a 2. pontban megnevezett vállalkozóval megköti.

Felelős: 1./- 4./ pontok esetében: Dombi László polgármester

Határidő: 1./ 2./ és 3./ pontok esetében: azonnal

4./ pont esetében: 2021. május 31.

K.m.f.

Dombi László István Viziné dr. Horváth Judit

polgármester jegyző